# אלנה, נסיכת יוון ומלכת רומניה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלנה (Elena) ‏ (2 במאי 1896 - 28 בנובמבר 1982), נולדה כנסיכת יוון ודנמרק, השלישית מתוך חמשת ילדיהם של קונסטנטין הראשון, מלך יוון ושל סופי נסיכת פרוסיה.

ביום 10 במרץ 1921 התחתנה עם יורש העצר הרומני, הנסיך קרול ולזוג נולד ילד אחד, מיכאי (על שמו של מיכאי האמיץ, גיבור לאומי רומני), שכבר בילדותו היה למלך מיכאי הראשון.

לאחר שילדה את מיכאי בלידה מוקדמת שלוותה בסיבוכים, שהעמידו בספק את השארותם בחיים של האם ושל הילוד, עלו על שרטון נישואיה עם קרול, שהעדיף את פילגשו, אלנה לופסקו. קרול ויתר על זכותו לרשת את אביו, פרדיננד בכס המלכות ונסע לחו"ל עם פילגשו. עם מותו של פרדיננד ביום 10 באוקטובר 1927, עברה המלכות למיכאל ואלנה הייתה למלכת אם. בשנת 1928 התגרשה אלנה מקרול. ב-8 ביולי 1930 חזר קרול לרומניה, הדיח את בנו והכתיר את עצמו. לחזרתו של קרול ולהכתרתו התלוותה פגיעה במעמדה של אלנה. לקרול הוגש מסמך בו היה צריך לקבוע את היחס לאלנה, מסמך שהציע לפנות אליה בתואר "הוד רוממותה אלנה מלכת רומניה". קרול מחק את המילים מלכת רומניה והשאיר "הוד רוממותה אלנה". בהתחשב ביחס הזה הוצע לאלנה לנסוע לחו"ל תוך כיסוי הוצאותיה וביקורים סדירים של בנה. היא נענתה ונסעה לחו"ל.

ביום 6 בספטמבר 1940 הדיח יון אנטונסקו את המלך קרול והמלוכה הועברה שוב למיכאי, אך התפקיד היה תפקיד ייצוגי בעיקרו והסמכויות היו בידי אנטונסקו. אלנה שבה למעמד של מלכת אם.

## [עריכה] המלכה אלנה ופועלה להצלת יהודים

ברומניה של אותה תקופה, שבועת הנאמנות של החיילים ניתנה למלך. למרות הקיצוץ בסמכויות המלך, עדיין נותרה לו השפעה ובעקיפין הייתה השפעה גם למלכת האם, אלנה. אלנה השתמשה בהשפעתה, כדי להקל ככל שיכלה את מצבם הקשה של היהודים ויש עדויות רבות על מעשיה בתחום זה. יש עדויות על המעורבות המכריעה של אלנה ברשות שניתנה בסופו של דבר לויוריקה אגריצ'י להושיט סיוע לנוסעי "רכבת המוות" שהגיעה לעיר רומן מפרעות יאשי. יש עדויות גם על הסיוע שנתנה למגורשי טרנסניסטריה שפגשה כאשר מטוסה נחת נחיתת אונס בקרבת מקום.

## [עריכה] קישורים חיצוניים

- פירוט הנימוקים שהוגשו כדי להכיר במלכה אלנה כחסידת אומות העולם (ברומנית)

מקור: http://he.wikipedia.org../../../%D7%90/%D7%9C/%D7%A0/%D7%90%D7%9C%D7%A0%D7%94%2C_%D7%A0%D7%A1%D7%99%D7%9B%D7%AA_%D7%99%D7%95%D7%95%D7%9F_%D7%95%D7%9E%D7%9C%D7%9B%D7%AA_%D7%A8%D7%95%D7%9E%D7%A0%D7%99%D7%94.html

קטגוריות: משפחת המלוכה הרומנית | חסידי אומות העולם | רומנים חסידי אומות העולם

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Deutsch
- Français
- Nederlands
- Română
- Svenska